CELEX: 62014TN0206
Language: hr
Date: 2014-03-27 00:00:00
Title: Predmet T-206/14: Tužba podnesena 27. ožujka 2014. – Hüpeden protiv Vijeća i Komisije

7.7.2014   
            
            
               HR
            
            
               Službeni list Europske unije
            
            
               C 212/33
            
         Tužba podnesena 27. ožujka 2014. – Hüpeden protiv Vijeća i Komisije
   (Predmet T-206/14)
   2014/C 212/43
   Jezik postupka: njemački
   
      Stranke
   
   
      Tužitelj: Hüpeden & Co. (GmbH & Co.) KG (Hamburg, Njemačka) (zastupnik: K. Landry, odvjetnik)
   
      Tuženici: Vijeće Europske unije i Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               tuženicima naloži plaćanje naknade štete tužitelju u iznosu od 1 18  762,57 eura zajedno s kamatama po godišnjoj stopi od 8 % od objave presude, odnosno utvrdi da postoji zahtjev za naknadu štete protiv tuženika;
            
         
               —
            
            
               naloži tuženicima snošenje troškova postupka.
            
         
      Tužbeni razlozi i glavni argumenti
   
   Tužitelj zahtijeva naknadu štete zbog donošenja Uredbe (EZ) br. 1355/2008 (1), koja je poništena presudom Suda od 22. ožujka 2012. u predmetu GLS (C-338/10).
   Tužitelj ističe da su antidampinške pristojbe koje su nezakonito naplaćene na temelju te uredbe doduše nadoknađene od strane nacionalnih carinskih tijela. No tužitelju je time prouzročena gospodarska šteta, zato što je na temelju povlačenja likvidnosti bio prisiljen koristiti dodatne bankovne kredite s uobičajenom tržišnom kamatnom stopom, kao i kratkoročne kredite s fiksnom kamatnom stopom. Stoga tužitelj zahtijeva naknadu razlike između kamata koje je platio na svoje bankovne kredite i nižih kamata, koje bi platio da nije naplaćena antidampinška pristojba. Tužitelj s tim u vezi ističe da su tuženici protupravnim donošenjem Uredbe br. 1355/2008 dovoljno ozbiljno povrijedili svoju obvezu pažnje i dobrog upravljanja, čime je tužitelju prouzročena šteta koja se ne može drugačije nadoknaditi, s obzirom na to da obračun kamata na iznos razlike u korist obveznika plaćanja nije bio predviđen u vrijeme plaćanja sukladno odgovarajućim nacionalnim propisima za uvozne pristojbe.
   
      (1)  Uredba Vijeća (EZ) br. 1355/2008 od 18. prosinca 2008. o uvođenju konačne antidampinške pristojbe i konačnoj naplati privremene pristojbe na uvoz pripremljenih ili konzerviranih agruma (i to mandarina itd.) podrijetlom iz Narodne Republike Kine (SL, L 350, str.35) (SL, posebno izdanje na hrvatskom jeziku, poglavlje 11., svezak 82., str. 61.)